Diari Oficial de la Generalitat Valenciana


Sumari del DOGV 10792, del 19-12-2024 (2024/13109)

RESOLUCIÓ de 16 de desembre de 2024, de la Direcció General de Personal Docent, per la qual s'aprova l'expedient del procediment d'accés als cossos de catedràtics i catedràtiques d'Ensenyament Secundari i catedràtics i catedràtiques d'escoles oficials d'idiomes, convocat per l'Orde 44/2022, de 25 de juliol, de la Conselleria d'Educació, Cultura, Universitats i Ocupació, respecte de l'aspirant seleccionat en virtut de l'estimació del seu recurs.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10480

Data del DOGV
:   19-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/13883

CVE
:   ZCRM-Q-8368-07043

Data del document
:   16-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Vista la Resolució de 10 de desembre de 2024, de la Direcció General de Personal Docent, per la qual s'estima parcialment el recurs d'alçada interposat per Juan José Pomer Monferrer contra la llista de persones aspirants seleccionades, amb data de 5 de juny de 2024, corresponent al procediment selectiu convocat per l'Orde 44/2022, de 25 de juliol, de la Conselleria d'Educació, Cultura i Esport, d'accés als cossos de catedràtics i catedràtiques d'Ensenyament Secundari i catedràtics i catedràtiques d'escoles oficials d'idiomes.

Vist que en esta resolució es resol estimar parcialment el recurs d'alçada interposat per Juan José Pomer Monferrer contra la puntuació atorgada pel Tribunal V1 de l'especialitat de Grec contra la llista definitiva de puntuacions, de data 17 de gener de 2024, modificant la puntuació obtinguda per este últim i atorgant-li una puntuació definitiva de 0,9000 punts en l'apartat 2.2.3 de l'annex II (en lloc de 0,0000 punts) i de 0,4800 en l'apartat 3.2.a) de l'annex III (en lloc de 0,2100 punts).

Fent ús de les competències atribuïdes pel Decret 166/2024, de 12 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació,

RESOLC

*Primer*

Modificar la puntuació de Juan José Pomer Monferrer obtinguda en l'apartat 2.2.3 de l'annex II, de manera que se li atorguen 0,9000 punts (en lloc de 0,0000 punts), i en l'apartat 3.2.a) de l'annex III, se li atorguen 0,4800 punts (en lloc de 0,2100 punts), amb una nota final de 10,0000, i desestimar la resta de les seues pretensions.

*Segon*

Modificar el llistat d'aspirants que han superat el concurs oposició convocat per l'Orde 44/2022, de 25 de juliol, de la Conselleria d'Educació, Cultura i Esport, per a la provisió de places vacants en el cos de catedràtics d'Ensenyament Secundari en l'especialitat de Grec, incloent-hi Juan José Pomer Monferrer.

*Tercer*

Aprovar l'expedient de l’esmentat procediment selectiu respecte de la persona inclosa en esta resolució i remetre'l al Ministeri d'Educació, Formació Professional i Esports perquè procedisca al nomenament de Juan José Pomer Monferrer com a personal funcionari de carrera d'este cos, una vegada s'haja publicat en el *Diari Oficial de la Generalitat Valenciana*. Este nomenament produirà efectes administratius i econòmics des de l'1 de setembre de 2024, d'acord amb el que es preveu en la base 11 de la convocatòria.

Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant de la Direcció General de Personal Docent en el termini d'un mes comptat des de l'endemà de la seua publicació d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament un recurs contenciós administratiu davant del Tribunal Superior de Justícia de la Comunitat Valenciana , en el termini de dos mesos comptats a partir de l'endemà de la seua publicació, d'acord amb els articles 10 i 46 de la Llei 29/1998, reguladora de la jurisdicció contenciosa administrativa, sense perjuí de qualsevol altre que s'estime procedent.

  

València, 16 de desembre de 2024

Francisco Pablo Ortega Gil

Director general